EkBass/fiwiki-20250220-pages-articles huggingface dataset:
Henryk Hryniewski

Henryk Hryniewski (, , 1869–1937) oli puolalais-georgialainen taidemaalari, graafikko ja kuvittaja, joka tunnettiin myös perinteisen georgialaisen arkkitehtuurin tutkijana ja kouluttajana. Hänet pidätettiin ja murhattiin Josif Stalin suuressa puhdistuksessa ja suurin osa hänen alkuperäistöistään tuhottiin. Hryniewski syntyi maanpaossa olleen puolalaisen patriootin perheeseen länsigeorgialaisessa Kutaisin kaupungissa, joka kuului tuolloin Venäjän keisarikuntaan. Vuosina 1895–1898 hän opiskeli taidetta ja arkkitehtuuria Firenzessä ja Karlsruhessa. Vuonna 1898 hän asettui Tiflisiin (Tbilisiin), jossa hän maalasi ja opetti. Hän johti Tiflisin taidekoulua vuosina 1918–1921 ja auttoi sen muuttamisessa Georgian kuvataideakatemiaksi, jonka professori hänestä tuli vuonna 1922. Vararehtoriksi hän nousi vuonna 1927. Hryniewski osallistui energisesti ajan kaikkiin merkittäviin kulttuuriprojekteihin. Hän oli keskeisessä asemassa Tbilisin historian museon perustamisessa ja hän oli kulttuuriperinnön suojelua varten luodun erityiskomission jäsen. Hän opiskeli Georgian kansan- ja kirkkoarkkitehtuuria ja laati "Georgian vanha arkkitehtuuri" -akvarellialbumin, kattavan analyysin georgialaisesta koristetaiteesta sekä perspektiiviä ja varjostusta käsitelleen oppikirjan. Hryniewskin kuvituksia julkaistiin säännöllisesti Georgian lehdistössä ja johtavien georgialaisten kirjailijoiden teoksissa, erityisesti Ilia Tšavtšavadzen tuotannossa. Hän loi myös ikonostaasin Pyhän Yrjön Kašvetin kirkkoon ja osallistui Georgian aatelispankin toimiston rakennushankkeeseen (nykyinen Georgian parlamentin kirjasto). Hän vastusti neuvostoviranomaisten ajamia ideologisia uudistuksia taideakatemiassa. Hryniewski pidätettiin ja ammuttiin vuoden 1937 sortotoimissa. NKVD:n upseerit tuhosivat hänen studionsa, ja suuri määrä hänen töitään katosi pysyvästi. Hryniewskin vaimo Maria Perini (1873–1939), italialaissyntyinen tanssija ja Tbilisin ensimmäisen balettistudion perustaja, lähetettiin maanpakoon Georgiasta välittömästi miehensä pidätyksen jälkeen. == Lähteet == == Aiheesta muualla == Luokka:Georgialaiset taidemaalarit Luokka:Puolalaiset taidemaalarit Luokka:Vuonna 1869 syntyneet Luokka:Vuonna 1937 kuolleet
Kyynärtanssi

Kyynärtanssi () on nopea maalaistanssi. Suomessa tanssi tunnetaan riehakkaana keskiaikaharrastajien ja liveroolipelaajien suosimana tanssina, lempinimeltään pornopolkka. Nimi tulee Hedningarna-yhtyeen kappaleesta Pornopolka. == Lähteet == == Aiheesta muualla == * Kyynärtanssi eli pornopolkka . Oulun Keskiaikaseura ry / Mikko Rajanen 1998. Luokka:Englantilainen kansantanssi Luokka:Skotlantilainen kansantanssi
Monte Alto

Monte Alto oli muinainen esiklassinen intiaanien rakentama temppelikeskus varhaisessa Guatemalassa lähellä Tyynenmeren rannikkoa noin 1800 eaa. – 500 jaa. Paikalta on löydetty muun muassa suuri pyramidi ja kiviveistoksia. Noin vuonna 1800 eaa, Monte Altoa merkittävämpiä olivat siitä 10 km itään ja länteen sijainneet El Bálsamo ja Los Cerritos Sur. Monte Alto kasvoi kuitenkin myöhäisesiklassisella ajalla noin 400 eaa. – 200 jaa. alueelliseksi keskukseksi. Monte Alton tyyppisten keskusten, joita olivat myös Izapa ja Takalik Abaj, uskotaan syntyneen todennäköisesti Perun ja Ecuadorin intiaanikulttuurien vaikutuksesta. Monte Alton aikoihin Perussa vallitsi niin sanottu alkujakson kulttuuri, joka myös rakensi suuria pyramideja ja teki kiviveistoksia. ==Aiheesta muualla== * Luokka:Esikolumbiaaniset kulttuurit Luokka:Arkeologiset kohteet Guatemalassa
Mamberamo

Mamberamo on 700 kilometriä pitkä joki Indonesian Papuan ja Irian Jaya Baratin provinssissa Uuden Guinean saarella. Se saa alkunsa Taritatu- ja Tariku-jokien kohtaamisesta, virtaa etelästä pohjoiseen ja laskee Tyyneenmereen saaren pohjoisimmassa nurkassa suurehkon suistoalueen läpi. Jokilaaksossa on biodiversiteetti vertaansa vailla ja paljon endeemisiä lajeja. Alueella asuu myös heimoja, joilla on hyvin vähän kontakteja ulkomaailmaan. Mamberamon suurimmat sivujoet ovat Taritatu (Idenburg) ja Tariku (Rouffaer). Joissa on monia koskia, mutta silloin kun vettä on tarpeeksi, niitä pitkin voi kulkea moottoriveneillä. Joen valuma-alue on 7,8 miljoonaa hehtaaria, ja sen korkeus vaihtelee yli viidestä kilometristä merenpinnan tasoon. Vuotuinen sademäärä on noin 3000 mm ja päivälämpötila 26 ̊C. Yli 90% valuma-alueesta on metsän tai muun luonnonkasvillisuuden peitossa. == Lähteet == == Aiheesta muualla == *Papuatrekking Luokka:Indonesian joet Luokka:Tyyneenmereen laskevat vesistöt
Georgian kansallismuseo

Georgian kansallismuseo () on museoverkko Georgiassa. Se tuo yhteen useita johtavia museoita maan eri osista. Kansallismuseo perustettiin 30. joulukuuta 2004 yhdistämään seuraavien museoiden hallinto: *Simon Džanašian Georgian museo, Tbilisi *Samtskhe-Džavakhetin historiallinen museo, Akhaltsikhe *Tbilisin etnografinen ulkomuseo, Tbilisi *Georgian taidemuseo, Tbilisi, ja sen haarat *Neuvostomiehityksen museo, Tbilisi *Dmanisin historian ja arkeologian museoreservi, Dmanisi *Vanin historian ja arkeologian museoreservi, Vani *Tbilisin historiallinen museo, Tbilisi Kansallismuseoon kuuluva Sighnaghin museo Sighnaghissa perustettiin vuonna 2007. Kansallismuseon juuret ovat Venäjän maantieteellisen seuran Kaukasuksen osaston museossa, joka perustettiin vuonna 1852. Nykyinen museoverkosto luotiin, jotta kulttuuriperinnön hallinnan rakenteita, instituutioita ja lakeja saataisiin uudistettua. Sen tarkoituksena on tuoda museoihin nykyaikainen johto ja yhtenäinen hallinto, parantaa museoiden säilytysoloja ja koordinoida niiden harjoittamaa koulutusta ja tutkimusta. Museota on perustamisestaan lähtien johtanut professori Davit Lordkipanidze. ==Lähteet== * === Viitteet === == Aiheesta muualla == Luokka:Kansallismuseot Luokka:Georgian museot
Charles Colson

Charles Wendell Colson (16. lokakuuta 1931 − 21. huhtikuuta 2012) oli yhdysvaltalainen juristi, joka toimi presidentti Richard Nixonin erikoisneuvonantajana vuosina 1969–1973. Vaikka hänet yhdistettiin julkisuudessa Watergate-skandaaliin, hän todellisuudessa sai vain siihen varsinaisesti liittymättömän vankeustuomion (1–3) vuotta "viranomaisten vastustamisesta" (obstruction of justice). Hän maksoi myös sakkoja ja menetti lakimiesoikeutensa. Tuomio tuli 21. kesäkuuta 1974, ja vapaus koitti etuajassa 31. tammikuuta 1975. Colson syntyi Bostonissa, Massachusettsissa. Hän valmistui Juris Doctorina George Washingtonin yliopistosta ja nousi merijalkaväessä kapteeniksi. Colson koki 1970-luvulla uskonnollisen herätyksen ja ryhtyi aktiiviseksi kristinuskon puolestapuhujaksi. Hän perusti Prison Fellowshipin ja sai useita kunniatohtorin arvoja. Hän julkaisi runsaasti uskonnollista kirjallisuutta ja hänelle myönnettiin vuonna 1993 Templeton- palkinto. == Lähteet == Luokka:Yhdysvaltalaiset juristit Luokka:Watergate- skandaali Luokka:Vuonna 1931 syntyneet Luokka:Vuonna 2012 kuolleet Luokka:Yhdysvaltalaiset evankelistat
Ossie Davis

Raiford Chatman ”Ossie” Davis (18. joulukuuta 1917 Cogdell, Georgia – 4. helmikuuta 2005 Miami, Florida) oli yhdysvaltalainen näyttelijä ja elokuvaohjaaja. Hän voitti Emmyn ja oli ehdolla Golden Globen saajaksi. Georgian osavaltiossa syntynyt Davis aloitti uransa teatterissa ja teki elokuvadebyyttinsä vasta vuonna 1950. Hänet muistetaan esimerkiksi useista Spike Leen teoksista. Ohjaajana hän teki itse viisi elokuvaa 1970-luvulla. Hän oli myös tunnettu mustien oikeuksien puolestapuhuja. Davis esiintyi varsin vanhaksi saakka; vielä yli 85-vuotiaana hänellä oli rooli televisiosarjassa L-koodi. Hän oli kuollessaan Floridassa 87-vuotias. Leskeksi jäi Ruby Dee, jonka kanssa Davis oli ollut naimisissa vuodesta 1948. Pari sai vuonna 2000 Screen Actors Guildin palkinnon elämäntyöstä; niin ikään pariskunta jakoi vuonna 1995 National Medal of Artsin. == Lähteet == == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset elokuvaohjaajat Luokka:Daytime Emmy -palkinnon saajat Luokka:SAG-palkinnon saajat Luokka:Vuonna 1917 syntyneet Luokka:Vuonna 2005 kuolleet
Turun rannikkopataljoona

Turun Rannikkopataljoona (TURRP) oli joukkoyksikkö Turussa Saaristomeren Meripuolustusalueella. Pääosa pataljoonasta sijaitsi Pansion laivastotukikohdan alueella. Rannikkopataljoonaa vastasi varuskunnan turvallisuudesta sekä valvonnasta. Vuoden 2015 PV-uudistuksessa rannikkopataljoona lakkautettiin ja sen pohjalle muodostettiin laivastojoukko- yksikkö 8. huoltolaivue, jonka aluksia on sekä Turussa Pansiossa, että Kirkkonummella Upinniemessä. Siihen kuuluivat muun muassa • Huolto- ja kuljetuskomppania (HKK) (mm. meripioneerit, huoltopalvelu) • sotilaspoliisikomppania (SPOLK) (AUK ja sotilaspoliisimiehistö) • kuljetusviirikkö (KULJVKÖ) (laivastojoukot ja veneenkuljettajia) • Korppoon Merivalvontakeskus Gyltön linnakkeella sekä • vartiolinnakkeiksi muutetut valmiuslinnakkeet. ==Historia== Pataljoona tunnettiin nimellä Saaristomeren Meripataljoona (MeP/SmLaiv ja MeP/SmLaiv) vuoden 2006 loppuun asti. Luokka:Saaristomeren meripuolustusalue
Sarah Barrable-Tishauer

Sarah Barrable-Tishauer (s. 6. heinäkuuta 1988) on kanadalainen näyttelijä. Hänet tunnetaan Liberty Van Zandtin roolista televisiosarjassa Degrassi: The Next Generation. Sen lisäksi hänellä on ollut rooli Gregory Hinesin televisioelokuvassa The Red Sneakers (2002). Torontossa syntynyt Barrable- Tishauer on musta juutalainen. Hän voitti vuonna 2002 jaetun Young Artist -palkinnon. Hän ei ole pelkkä näyttelijä, vaan myös etevä tanssija ja muusikko. == Aiheesta muualla == * * Viralliset sivut Luokka:Kanadalaiset televisionäyttelijät Luokka:Vuonna 1988 syntyneet Luokka:Elävät henkilöt en:Sarah Barrable-Tishauer
Christina Schmidt

Christina Schmidt (s. 16. syyskuuta 1987) on kanadalainen näyttelijä. Hänet tunnetaan lähinnä Terri MacGregorin roolista televisiosarjassa Degrassi: The Next Generation. Schmidt on voittanut kaksi Young Artist -palkintoa; ensimmäisen jaettuna (2002) ja toisen yksilösuorituksesta (2005). == Aiheesta muualla == * Luokka:Kanadalaiset televisionäyttelijät Luokka:Vuonna 1987 syntyneet Luokka:Elävät henkilöt
Pigalle

Pigalle (Quartier Pigalle) on kaupunginosa Pariisissa, sen 18. ja 9. arrondissementissa. Se on kuuluisa kapakoistaan ja punaisten lyhtyjen alueistaan, joissa on runsaasti seksikauppoja ja ilotaloja. Kaupunginosassa on myös erotiikkamuseo sekä kuuluisa Moulin Rouge -kabaree. Kuvataiteilija Henri de Toulouse-Lautrecin studio sijaitsi Pigallessa. Myös Pablo Picasso ja Vincent van Gogh ovat asuneet alueella. Salvador Dalín töitä on nykyään nähtävillä Espace Dalí -museossa. Suomalainen kuplettilaulaja Reino Helismaa teki Pigallea tunnetuksi suomalaisille vuonna 1961 julkaistussa laulussa ”Pigalle ja Montmartti”. Kappaleessa laulettiin myös runsaasti Montmartresta. Myös Kankkulan kaivolla -elokuvasta tutuksi tullut Tippavaaran isäntä lauloi Pigallesta kappaleessa ”Pigalle”.https://www.youtube.com/watch?v=ZThew_RGLMI Kaupunginosa on nimetty kuvanveistäjä Jean-Baptiste Pigallen mukaan. ==Lähteet== Luokka:Pariisin kaupunginosat Luokka:Prostituutio
Jake Goldsbie

Jake Benjamin Goldsbie (s. 8. elokuuta 1988 Toronto, Kanada) on kanadalainen näyttelijä. Hänet tunnetaan Toby Isaacsin roolista televisiosarjassa Degrassi: The Next Generation. Goldsbie palkittiin vuonna 2002 Young Artist -palkinnolla. Hän on esiintynyt Degrassi: The Next Generationin ohella useissa televisioelokuvissa. == Aiheesta muualla == * Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Vuonna 1988 syntyneet Luokka:Elävät henkilöt
Jack McCloskey

John William ”Jack” McCloskey (19. syyskuuta 1925 Mahoney City, Pennsylvania – 1. kesäkuuta 2017 Savannah, Georgia) oli yhdysvaltalainen koripallojohtaja, -valmentaja ja koripalloilija. Hänet tunnetaan erityisesti NBA-joukkue Detroit Pistonsin menestyksekkään ”Bad Boys” -aikakauden general managerina: vuosina 1979–1992 tehtävässä toiminut McCloskey suoritti useita onnistuneita pelaajahankintoja, jotka johtivat Pistonsin NBA-mestariksi vuosina 1989 ja 1990. == Ura == === Pelaajana ja valmentajana === McCloskey pelasi pelaajaurallaan vain yhden ottelun ammattilaisseurassa, vuonna 1953 Philadelphia Warriorsissa.Basketball-reference.com: Players Pelaajauransa jälkeen McCloskey toimi yliopistovalmentajana, vuodet 1956–1966 Pennsylvanian yliopistossa, josta hän itse oli vuonna 1948 valmistunut,NBA: McCloskey Bio ja vuosina 1972–1974 NBA-joukkue Portland Trail Blazersin päävalmentajana. Valmentajanuransa viimeiset vuodet McCloskey toimi NBA:ssa apuvalmentajana.Basketball-reference.com: Coaches === General Managerina === McCloskey siirtyi vuonna 1979 NBA-joukkue Detroit Pistonsin general manageriksi, missä toimessa hän pysyi vuoteen 1992 saakka. Pistonsin menestyksekkään ”Bad Boys” -aikakauden aikana McCloskey suoritti kymmeniä joukkuettaan vahvistaneita pelaajakauppoja ja -hankintoja (mm. Joe Dumars, Isiah Thomas, Vinnie Johnson, Bill Laimbeer, John Salley, Dennis Rodman, James Edwards ja päävalmentaja Chuck Daly), mistä hyvästä hän sai lempinimen Trader Jack. Pistons selviytyi McCloskeyn manageriaikana yhdeksän kertaa peräkkäin NBA:n pudotuspeleihin vuosina 1984–1992, viidesti idän konferenssifinaaleihin ja kolmesti NBA:n loppuotteluihin. Kolmesta finaalikerrasta Pistons voitti vuosina 1989 ja 1990 NBA:n mestaruuden. Pistonsin jälkeen McCloskey työskenteli muiden NBA-joukkueiden organisaatioissa. Vuonna 2008 Pistons nosti McCloskeyn paidan kotiareenansa kattoon. McCloskey oli toisen maailmansodan veteraani.Savannahnow.com Hän kuoli 91-vuotiaana Savannahissa 1. kesäkuuta 2017. == Lähteet == Luokka:Yhdysvaltalaiset koripalloilijat Luokka:Yhdysvaltalaiset koripallovalmentajat Luokka:Vuonna 1925 syntyneet Luokka:Vuonna 2017 kuolleet
Eilen, tänään, huomenna

Eilen, tänään, huomenna on Vittorio De Sican ohjaama italialainen elokuvakomedia vuodelta 1963. Elokuva muodostuu kolmesta episodista, joista jokainen kuvaa pariskuntaa jossain päin Italiaa. Pariskuntia esittävät sen ajan supertähdet Marcello Mastroianni ja Sophia Loren. Elokuva sai parhaan vieraskielisen elokuvan Oscar-palkinnon. == Näyttelijät == == Arvioita == Video-oppaassa vuodelta 1994 Bello Romano kutsuu elokuvaa hauskan puheliaaksi mutta vanhahtavaksi aikuiskomediaksi ja antaa sille kolme tähteä viidestä, mikä vastaa sanallista arviota ”hyvä”. == Lähteet == == Aiheesta muualla == * * Luokka:Vittorio De Sican ohjaamat elokuvat Luokka:Italialaiset komediaelokuvat Luokka:Vuoden 1963 ranskalaiset elokuvat Luokka:Ranskalaiset komediaelokuvat Luokka:Vuoden 1963 italialaiset elokuvat Luokka:Parhaan vieraskielisen elokuvan Oscar-palkinnon saaneet elokuvat Luokka:Episodielokuvat
Puhallus

Puhallus () on yhdysvaltalainen rikoskomediaelokuva vuodelta 1973. Tarina perustuu osittain tositapahtumiin. Elokuva sai seitsemän Oscar-palkintoa, muun muassa parhaan elokuvan, parhaan ohjauksen ja parhaan elokuvamusiikin palkinnot. Elokuvan ajankuvaa, varsinkin Scott Joplinin ragtime-musiikkia ja lavastusta on myöhemmin ylistetty. Elokuvan tunnusmusiikkina soi Joplinin säveltämä pianokappale ”The Entertainer”. Elokuvalle on tehty jatko-osa Uusi puhallus (). Lisäksi myöhempi huijarisarja Kelmien kerho perustuu monilta ideoiltaan ja teemaltaan Puhallukseen. __notoc__ == Juoni == Elokuva sijoittuu syyskuulle 1936. Se kertoo ammattihuijarista (Paul Newman) sekä nuoresta aloittelijasta (Robert Redford), jotka yrittävät monimutkaisella suunnitelmalla huijata haltuunsa suuren määrän rahaa.http://www.dvdplaza.fi/reviews/nayta.php?sid=1344 DVD Plaza == Näyttelijät == ==Vastaanotto== Puhallusta esitettiin Suomessa vuosia elokuvateattereissa, ja se sai vuosina 1974–1980 kaikkiaan yli 478 000 teatterikatsojaa. Elokuva julkaistiin myös VHS-kasettina. Video-oppaassa vuodelta 1994 Bello Romano antoi elokuvalle neljä tähteä viidestä ja luonnehti sitä maukkaaksi komediaksi huippunäyttelijöiden tekemänä.Video-opas 95, WSOY 1994. == Lähteet == == Aiheesta muualla == * Leffatykki Luokka:Vuoden 1973 yhdysvaltalaiset elokuvat Luokka:Yhdysvaltalaiset komediaelokuvat Luokka:Mafiaelokuvat Luokka:Uhkapelielokuvat Luokka:George Roy Hillin ohjaamat elokuvat Luokka:Parhaan elokuvan Oscar-palkinnon saaneet elokuvat Luokka:Parhaan ohjauksen Oscar-palkinnon saaneet elokuvat Luokka:Parhaan alkuperäisen käsikirjoituksen Oscar-palkinnon saaneet elokuvat Luokka:Parhaan musiikin Oscar-palkinnon saaneet elokuvat Luokka:Parhaan leikkauksen Oscar- palkinnon saaneet elokuvat Luokka:Parhaan puvustuksen Oscar-palkinnon saaneet elokuvat Luokka:Parhaan lavastuksen Oscar-palkinnon saaneet elokuvat
Sk8er Boi

Sk8er Boi on kanadalaisen laulaja-lauluntekijä Avril Lavignen kappale, joka julkaistiin hänen Let Go -debyyttialbumin toisena singlenä. Kappaleen ovat sanoittaneet Avril Lavigne ja The Matrix (Scott Spock, Lauren Christy, ja Graham Edwards) ja sen tuottamisesta vastasi The Matrix. Kappale on pop-punk- ja voimapopkappale, joka sanoituksellisesti kertoo tarinan laulajan näkökulmasta hänen rokkaripoikakaveristaan sekä tytöstä, joka tiesi, että kuka erotti heidät sen takia, että poika oli skeittilautailija ja tyttö puolestaan snobi. Kappale sai pääosin positiivisia vastaanottoja, monien ylistäessä sen kertosäettä kutsuen kappaletta "haussuksi" ja "viisaaksi". Kappale sai myös vuonna 2003 Grammy-ehdokkuuden kategoriassa "Paras naisrokkarin kappaleen esitys". Kaupallisesti "Sk8er Boi" oli menestys, saavuttaen sijan kymmenen parhaan joukossa yli kymmenessä eri valtiossa, kuten Australiassa, Uudessa- Seelannissa, Isossa-Britanniassa sekä Yhdysvalloissa (muodostuen Lavignen toiseksi kymmenen parhaan joukkoon päässeeksi singleksi Billboard Hot 100 -listalla). Kappaleeseen liittyvällä, Francis Lawrencen ohjaamalla musiikkivideolla Lavigne esiintyy konsertissa kaupungin kadulla samalla, kun väkijoukko juhlii hänen ympärillään. Kappale oli menestys TRL:llä, ja se äänestettiin BT TV:lla yhdeksi vuosikymmenen parhaista musiikkivideoista. Kappaleen ovat levyttäneet myös Cascada ja Kidz Bop Kids. Lisäksi Lavigne on esittänyt kappaletta kaikissa konserteissaan ja kaikilla kiertueillaan ensimmäisestä, "Try to Shut Me Up Tourista" (2002–2003) lähtien aina viimeisimpään "The Avril Lavigne Touriin" (2013–2014) asti. ==Lähteet== Luokka:Vuoden 2002 kappaleet Luokka:Avril Lavignen kappaleet
Flavors of Entanglement

Flavors of Entanglement on kanadalaisen laulaja-lauluntekijä Alanis Morissetten seitsemäs albumi. Flavors of Entanglement ilmestyi vuonna 2008. Albumin kappaleet käsittelevät pääasiassa Morissetten eroa entisestä kihlatustaan Ryan Reynoldsista. Albumi nousi Yhdysvalloissa Billboard 200 -listan kahdeksannelle sijalle. Britanniassa se ylsi virallisen albumilistan sijalle 15. == Kappaleet == Kaikki kappaleet sanoittanut Alanis Morissette, kaikki kappaleet säveltänyt Alanis Morissette ja Guy Sigsworth. # # # # # # # # # # # == Arvostelut == * Allmusic: Allmusic review * Rolling Stone: Rolling Stone: Album review == Aiheesta muualla == * Flavors of Entanglement discogs.com -sivustolla == Lähteet == Luokka:Vuoden 2008 albumit Luokka:Alanis Morissetten albumit
Elaine Pagels

Elaine Pagels (o.s. Hiesey, s. 13. helmikuuta 1943) on yhdysvaltalainen uskontotieteilijä. Hänet tunnetaan Gnostilaiset evankeliumit -kirjan (1979) kirjoittajana. Hän opiskeli Stanfordin yliopistossa historian maisteriksi, sen jälkeen tohtoriksi Harvardin yliopistosta. Valmistuttuaan vuonna 1970 Pagels toimi opettajana Columbian yliopistossa ja Barnard Collegessa. Vuodesta 1982 hän on työskennellyt Princetonin yliopistossa. Hän sai Princetonin Howard T. Behrman -palkinnon saavutuksistaan humanistisissa tieteissä vuonna 2012. Lisäksi hänelle on myönnetty Rockefeller-apuraha, Guggenheimin apuraha ja Harvardin satavuotismitali "erinomaisesta yhteiskunnallisesta panostuksesta". Vuonna 2015 hänelle myönnettiin humanistinen mitali National Humanities Medal, ansioistaan uskontojen ja uskontoperinteiden tutkimisesta. == Suomennetut teokset == * *(Julkaisu myöhästynyt tai peruuntunut) == Lähteet == Luokka:Yhdysvaltalaiset teologit Luokka:Yhdysvaltalaiset uskontotieteilijät Luokka:Vuonna 1943 syntyneet Luokka:Elävät henkilöt
Alatalja

Alatalja on pääosin yläselän lihaksille tarkoitettu kuntosaliaite. Siinä käydään istumaan kasvot laitteeseen päin ja yleensä kahdella kädellä vedetään taljaa itseen päin. Alataljaa vastaavia liikkeitä ovat kulmasoutu käsipainoilla tai tangolla. ==Katso myös== * Soutulaite == Aiheesta muualla == Luokka:Kuntoilulaitteet
Hannes Saari

Hannes Saari (1886 Oulu - 1967) oli amerikansuomalainen laulaja, joka oli eräs tuotteliaimmista amerikansuomalaisista levyttäjistä. Saaren vanhemmat muuttivat Yhdysvaltoihin pojan ollessa 16-vuotias, mutta Saari palasi Suomeen 10 vuotta myöhemmin opiskelemaan laulua ja musiikkia Helsingin Musiikkiopistoon. Valmistumatta opinnoistaan hän palasi Yhdysvaltoihin pari vuotta myöhemmin asettuen asumaan New Yorkiin. Hän alkoi laulaa New Yorkin Laulumiehissä, joita hän myöhemmin myös johti. Vuosina 1925-1931 Saarelta ilmestyi kaikkiaan 43 levynpuolta kattaen laajasti iskelmää, kuplettia ja kansansävelmiä. == Levytykset == Ajankohta ilmaisee levytysession ajankohdan. === .8.1925 === * Iloinen meripoika * Kulkurin masurkka === 20.9.1926 === * Chrysanthemum * Meripojan heilat * Tämä maa * Volgan aallot === 17.6.1927 New York === * ”Bellona ja Rodrigo” (Sävelmä valssista Estudiantina, sävel Emil Waldteufel, sanat Hj. Nortamo, Saaren lisäksi hanuri Willy Larsen) * ”Tilta Tuohimaa” (sävel Allan Palmgren, sanat Hj. Nortamo, Saaren lisäksi hanuri Willy Larsen) * Espanjatar olen sorja * Ruski Iivana pakolaisena Suomessa === 24.8.1927 === * Valkotuomet (Äänitearkiston tietokannassa "Valkoakaasiat") === 25.8.1927 New York=== * Ei kyytimies kiirettä oo * ”Kehtolaulu” (sävel Emil Kauppi, sanat Pasi Jääskeläinen) === 18.10.1927 === * Raatajan serenadi * Sonja === 19.10.1927 === * Oi mistä saataisiin * Saukkosen avioero === 30.1.1928 === * Musta ratsu * Pois sormet * Sinikellot * Viivin jenkka === 28.3.1928 === * Korven raatajille * Lähtö * Proletaarit nouskaa * Punavangin laulu * Vanha Madrid * Volgan lotjamiesten laulu === 25.10.1928 New York === * Juomarin laulu * ”Laivan kannella” (sävel Emil Kauppi, sanat Pasi Jääskeläinen, Saaren lisäksi laulu myös William E. Stein) * ”Lontoon Jenny” (sävel Emil Kauppi, sanat Hj. Nortamo, Saaren lisäksi laulu myös William E. Stein) * Meripojan tervehdys * ”Priki Efrosiina osa 1” (sävel Aksel Törnudd, sanat Hj. Nortamo, Saaren lisäksi laulu myös William E. Stein) * ”Priki Efrosiina osa 2” (sävel Aksel Törnudd, sanat Hj. Nortamo, Saaren lisäksi laulu myös William E. Stein) * ”Uskoton ja petollinen Julia” (sävel Ernst Borenius, sanat Hj. Nortamo, Saaren lisäksi laulu myös William E. Stein) === 1.5.1929 === * Armas vanhaksi jo käyn * Iltalaulu * Kaunis on kesä * Tonavan aallot === .7.1929 === * Armahani * Kaivosmies * Muisto * Tienraivaaja === .6.1930 === * Backfish (tunnetaan myös nimellä Tytön huolet) * Jos Pietari tietäis sen (yhdessä Alli Anttilan kanssa) * Liisa ja Lasse (yhdessä Alli Anttilan kanssa) * Oi sulle vain vie Raita-tietokantaan, jossa kappaleesta on mp3-tiedosto. == Lähteet == == Aiheesta muualla == * Hannes Saaren kappaleita Raita- tietokannassa (mp3) * Luokka:Amerikansuomalaiset henkilöt Luokka:Suomalaiset laulajat Luokka:Vuonna 1886 syntyneet Luokka:Vuonna 1967 kuolleet
Mustamarjaorapihlaja

Mustamarjaorapihlaja (Crataegus douglasii) on orapihlajiin kuuluva puuvartinen kasvi, joka kasvaa luonnonvaraisena Pohjois-Amerikan länsiosissa. ==Ulkonäkö== Mustamarjaorapihlaja kasvaa leveälatvuksiseksi pieneksi puuksi tai puumaiseksi pensaaksi, jonka korkeus on 8–12 metriä. Oksissa on harvakseltaan noin 3 cm pitkiä lyhyitä ja tanakkoja piikkejä. Puikeat lehdet ovat kiiltäviä, 3–8 cm pitkiä, hammaslaitaisia ja matalalovisia. Valkoiset kukat sijaitsevat huiskiloissa. Hedelmät ovat kiiltävän mustia luumarjoja. Laji muistuttaa aitaorapihlajaa. ==Käyttö== Mustamarjaorapihlajaa käytetään koristekasvina runsaan kukinnan, hedelmien, koristeellisen lehdistön ja lehtien kirkkaanpunaisen syysvärityksen vuoksi. Laji ei tarvitse leikkaamista, mutta sietää sitä hyvin. Kasvupaikan suhteen se on vaatimaton. Talvenkestävyys on hyvä, Suomessa se menestyy miltei koko maassa eli kasvuvyöhykkeillä I–VI. Tiedosto:Crataegus douglasii 1.jpg|Syysväritystä Tiedosto:Crataegus douglasii 2.jpg|Hedelmiä ==Lähteet== == Aiheesta muualla == *Pinkka, Lajintuntemuksen oppimisympäristö: Mustamarjaorapihlaja (Crataegus douglasii) *Puutarha.net: Mustamarjaorapihlaja (Crataegus douglasii) *ITIS: Crataegus douglasii *United States Department of Agriculture (USDA): Crataegus douglasii Luokka:Orapihlajat
Keepers of the Flame

__NOTOC__ Keepers of the flame: Understanding Amnesty International on Stephen Hopgoodin vuonna 2006 ilmestynyt kirja, jossa kirjoittaja käsittelee Amnesty Internationalin toimintaa. Hopgood sai järjestön johdolta luvan tehdä kirjaansa varten tutkimusta Amnestyn päätoimistossa Lontoossa. Hän teki siellä tutkimusta vuoden ajan syyskuusta 2002 syyskuuhun 2003. Tutkimus sisälsi yli 150 haastattelua järjestön nykyisten ja entisten työntekijöiden kanssa. Hopgood osallistui myös kansainvälisen sihteeristön, kansainvälisen johtokunnan (IEC, International Executive Council) ja Amnestyn korkeimman päättävän elimen eli kansainvälisen edustajainkokouksen (ICM, International Council Meeting) kokouksiin. Tämän lisäksi hän perehtyi kansainvälisen sihteeristön arkistoon.Keepers of the flame, s. vii-viii Kirjassa Hopgood käy läpi Amnestyn historiaa sekä kertoo järjestön sisäisestä toimintakulttuurista ja järjestön läpikäymistä muutoksista. == Hopgoodin kuvaamia muutoksia toimintakulttuurissa == Amnestyn luonne ja toiminta on muuttunut merkittävästi 1990- ja 2000-luvuilla. Perustamisestaan lähtien Amnesty keskittyi kampanjoimaan erityisesti mielipidevankien vapauttamiseksi. Toiminnan perustana olivat maakohtaisten tutkijoiden tekemät selvitykset. Amnestyn Head of Research Office (HORO) eli tutkimustoimiston johto tarkasti kaikki tiedot, ennen niiden käyttöä järjestön tiedotteissa. Puolueettomuutta pidettiin keskeisenä.Keepers of the flame, s. 80-92 Pierre Sanén pääsihteerikaudella, 1992-2001, tutkijoiden roolia vähennettiin ja jäsenaktiivisuus nähtiin tärkeämpänä. HORO lakkautettiin 1994 ja sen johtaja Malcolm Smart erosi Amnestysta.Keepers of the flame, s. 127-128 Vuonna 2001 Amnestyn mandaatti korvattiin missiolla, johon sisällytettiin TSS-oikeuksien ajaminen. Kansainvälinen sihteeristö on vasemmistolainenKeepers of the flame, s. 35 ja myös suurimmassa maajärjestössä, Yhdysvaltain Amnestyssa, on paljon vasemmistolaisia, jotka ovat halunneet edistää myös poliittisia tavoitteita, mitä TSS-oikeuksien sisällyttäminen missioon edesauttaa.Keepers of the flame, s. 107 Toimintaa muutettiin projektikohtaisemmaksi esimerkkinä kampanja naisiin kohdistuvaa väkivaltaa vastaan.Keepers of the flame, s. 151-159 Bangladeshilainen musliminainen Irene Khan valittiin pääsihteeriksi 2001. Hänen kaudellaan Amnesty on laskelmoidusti luopunut puolueettomuudesta tavoitteena suurempi vaikuttavuus. Khanilla on muistutuksena tästä ollut työhuoneessaan iskulause:"Advocacy, not impartiality" eli "vaikuttaminen, ei puolueettomuus". Osana puolueettomuudesta luopumista on ollut Yhdysvaltojen voimakas arvostelu.Keepers of the flame, s. 204 Sanén tavoin myös Khan on halunnut heikentää oman maan sääntöä jäsenaktiivisuuden lisäämiseksi.Keepers of the flame, s. 129, 202 == Katso myös == * Amnesty Internationalin historia * Amnesty Internationalin kritiikki == Lähteet == * ===Viitteet=== Luokka:Kirjat yhteiskunnasta Luokka:Vuoden 2006 kirjat Luokka:Amnesty International
Spellbinder Live

Spellbinder Live on Uriah Heepin kesäkuussa 1996 julkaistu livealbumi, joka sisältää myös yhden studiokappaleen, ”Sail the Rivers”. ==Kappaleet== # # # # # # # # # # # # *Studiokappale ”Sail the Rivers” on äänitetty Sea of Light -studioalbumin sessioissa. ==Kokoonpano== * Mick Box - kitara, laulu * Lee Kerslake - rummut, laulu * Trevor Bolder - basso, laulu * Phil Lanzon - kosketinsoittimet, laulu * Bernie Shaw - laulu Luokka:Vuoden 1996 konserttitallenteet Luokka:Uriah Heepin konserttitallenteet
Ediskosken voimalaitos

Ediskosken voimalaitos on Kymijoen Pyhtäänhaarassa sijaitseva vesivoimalaitos. Alun perin se oli vähätehoinen Oy Stockfors Ab:n voimalaitos, joka kunnostettiin vuonna 1990. Fortum myi voimalaitoksen Helsingin Energialle vuonna 2000. ==Lähteet== Luokka:Kymijoen alaosan alue Luokka:Kymijoki Luokka:Pyhtään rakennukset ja rakennelmat Luokka:Suomen vesivoimalat Luokka:Suomen padot Luokka:Helen
Kuusankosken voimalaitos

Kuusankosken voimalaitos on 1950-luvun taitteessa rakennettu Kymijoen toiseksi suuritehoisin vesivoimala, jonka omistaa UPM. Kymin Osakeyhtion sähköpulaa lievittämään rakennettu vesivoimala tuottaa sähköä UPM-Energialle, kuten myös yläjuoksun Voikkaan voimalaitos ja alajuoksun Keltin voimalaitos. Vesivoimala peruskorjattiin 2019–2023. Kaikki kolme turbiinia uusittiin ja generaattoreita modernisoitiin. Voimalaitoksen hyötysuhde parani noin kuudella prosenttiyksiköllä 94 prosenttiin, ja turbiiniteho kasvoi 19 prosenttia noin 37 megawattiin. Keskimääräinen sähköntuotanto kasvoi 180 gigawattitunnista vuodessa noin 195 gigawattituntiin. Edellisen kerran voimalaa peruskorjattiin 1990-luvun lopulla. Kuusankoskella on myös UPM:n ja Kouvolan Seudun Energian (KSSE) yhteinen kiinteällä polttaineella käyvä Kuusankosken biopolttoainevoimalaitos, joka käyttää puuperäisiä polttoaineita. ==Lähteet== Luokka:Kymijoen alaosan alue Luokka:Kymijoki Luokka:Kouvolan rakennukset ja rakennelmat Luokka:Suomen vesivoimalat Luokka:Suomen padot Luokka:Kuusankoski
Kissakosken kanava

Kissakosken kanava on Puulaveden virtaamissuunnan kääntämiseksi ja sen pinnan laskemiseksi vuosina 1831–1854 kaivettu 1,1 km pitkä avokanava Hirvensalmen Kissakoskella. Kanava laskee Liekunesta Ison Metsälammen kautta Vahvajärveen.http://kansalaisen.karttapaikka.fi/asetukset/asetukset.html?map.x=331&map.y;=293&e;=486557&n;=6832358&scale;=8000&tool;=siirra&styles;=normal⟨=fi&showSRS;=EPSG%3A4258&tool;=siirra⟨=fi 1907–1920 Kanavan rannalla toimi Osakeyhtiö Kissakoski Aktiebolag. Itse paperitehdasta alettiin rakentaa 1909. Vuoden 1920 tulipalon jälkeen tehdas toimi enää pelkkänä puuhiomona 1922–1939. Alueelle perustettiin Kissakosken vesivoimalaitos 1939. Kesällä 2012 Kissakosken vanha kalaporras poistettiin ja tilalle rakennettiin uusi, luonnonmukainen kalatie Mäntyharjun reitin vaelluskaloja varten.http://www.lansi- savo.fi/uutiset/l%C3%A4hell%C3%A4/kissakosken-kalatie-valmis Samalla voimalaitoksen tehokkuutta parannettiin ja entinen maisemaa hallinnut betoninen ränni poistettiin. Nykyään Kissakoskella tarjotaan ravintolapalveluita. == Lähteet == ==Aiheesta muualla== *Kissakoski * http://yle.fi/uutiset/kissakosken_voimalaitoksen_ohitustie_vetaa_hyvin_kaloja/6780478 * http://www.vesirakentaja.fi/html/voimalaitokset/kissakoski.html Luokka:Suomen kanavat Luokka:Mäntyharjun reitti Luokka:Hirvensalmen rakennukset ja rakennelmat Luokka:Puulaveden alue
Samppanjasosialisti

Samppanjasosialisti (), myös salonkisosialisti ja salonkikommunisti,Nykysuomen sanakirja, s.v. salonkikommunismi: kommunismi seurapiireihin kuuluvien maailmankatsomuksena. WSOY, Helsinki 1961. on halventava nimitys puoluekannaltaan vasemmistolaisesta poliitikosta. Termillä viitataan poliitikon tekopyhyyteen: hänen väitetään työväenhenkisistä mielipiteistään huolimatta elävän itse porvarillista elämää. Käsitettä champagne socialist eli samppanjasosialisti ovat käyttäneet Isossa-Britanniassa lähinnä työväenpuolueen poliittiset vastustajat, ja sana on lainautunut Suomeenkin; vanhastaan Suomessa on käytetty saksan kielestä lainattuja sanoja salonkikommunisti ja salonkisosialisti (saks. Salonsozialist). Ranskassa käytetään ilmausta gauche caviar eli kaviaarivasemmisto.Hävyttömän hyvämuistinen ”samppanjasosialisti” luettu 13.1.2009. – Naantalin sosialidemokraatit luettu 13.1.2009. Vastaavantyyppisiä ilmauksia käytetään muissakin maissa: * Ruotsissa rödvinsvänster eli punaviinivasemmisto * Yhdysvalloissa latte liberal ja limousine liberal eli latte-liberaali ja limusiiniliberaali (Yhdysvalloissa liberaali tarkoittaa vasemmistolaisesti suuntautuneita) * Australiassa chardonnay socialist valkoviinilajikkeen mukaan * Tanskassa Kystbanesocialist eli rantaratasosialisti (Kystbane kulkee rikkaiden asuinalueiden ohi) * Irlannissa smoked salmon socialist eli savulohisosialisti. Seurapiirien sosialismiharrastuksia arvosteli venäläinen sosialisti Aleksandr Herzen teoksessaan Vastarannalta (1855): > ”He siellä nälkään kuolevat eivätkä ketkään muut, – – kun taas me istumme > yläkerrassa ja keskustelemme sosialismista šamppanjan ja leivonnaisten > äärellä.” Suomessa näkyvimpiin salonkikommunisteihin kuului Hella Wuolijoki, joka oli myös näytelmäkirjailija, miljoonaomaisuuden hankkinut kauppahuoneen pitäjä, elinkautisvanki ja Yleisradion pääjohtaja.Erkki Tuomiojan kirjan esittely, Helsingin Sanomat 28.10.2006. Suomalaisen tiede-elämän tunnetuimpia salonkisosialisteja oli Väinö Voionmaa. Voionmaa oli arvostettu historioitsija, jolle sosialismi oli ennen kaikkea aineellinen ja henkinen sivistysliike. Häneen voitiin aina viitata, kun tiedemaailmaa syytettiin porvarillisuudesta tai vasemmistolaisten syrjimisestä.Väinö Voionmaa (1869–1947). == Lähteet == Luokka:Haukkumasanat Luokka:Poliittiset käsitteet Luokka:Sosialismin historia
Moninkertaisesti täydellinen luku

Moninkertaisesti täydellinen luku on täydellisten lukujen yleistys. Mikäli luonnollisen luvun n kaikkien positiivisten jakajien, 1 ja luku itse mukaan lukien, summa on kn jollekin luonnolliselle luvulle k, luvun n sanotaan olevan k-kertaisesti täydellinen. Luvun k ollessa 2 (kaksinkertaisesti täydellinen luku) kyseessä ovat tavalliset täydelliset luvut. Esimerkiksi 120 on kolminkertaisesti täydellinen, sillä sen jakajien summa on 1+2+3+4+5+6+8+10+12+15+20+24+30+40+60+120 = 360 ja 360 = 3 \cdot 120. == Pienimmät k-kertaisesti täydelliset luvut == Ainoa 1-kertaisesti täydellinen luku on 1. k-kertaisesti täydellisiä lukuja tunnetaan arvoon k=11 asti. k Pienimmät k-kertaisesti täydelliset luvut OEIS 2 6, 28, 496, 8128, 33550336, 8589869056, 137438691328, … A000396 3 120, 672, 523776, 459818240, 1476304896, 51001180160, … A005820 4 30240, 32760, 2178540, 23569920, 45532800, 142990848, … A027687 5 14182439040, 31998395520, 518666803200, 13661860101120, … A046060 6 154345556085770649600, 9186050031556349952000, 680489641226538823680000, … A046061 == Lähteet == * Multiperfect Number – Wolfram MathWorld Luokka:Lukujonot Luokka:Lukuteoria
Missouri (täsmennyssivu)

Missouri tarkoittaa seuraavia asioita: *Missouri, Yhdysvaltain osavaltio *Missouri, joki *Missourin yliopisto *Missouri-synodi, yhdysvaltalainen luterilainen kirkkokunta *Missouri Valley Conference, NCAA:n I-divisioonan konferenssi *Missouri, Arthur Pennin elokuva vuodelta 1976. ;Yhdysvaltain laivasto *USS Missouri (1841), höyryratasfregatti *USS Missouri (1865) *USS Missouri (BB-11), Maine-luokan taistelulaiva *USS Missouri (BB-63), Iowa- luokan taistelulaiva *USS Missouri (SSN-780), Virginia-luokan sukellusvene.
Vaajakosken kanava

Vaajakosken kanava yhdistää Leppäveden Päijänteeseen ja on osa Keiteleen kanavaa yhdessä Kuhankosken, Kuusan, Kapeenkosken ja Paatelan sulkujen kanssa. Kanavan rakensivat neuvostoliittolaiset 1990–1993 osana Neuvostoliiton ja Suomen välisen bilateraalikaupan tasapainottamista, koska Suomen vienti Neuvostoliittoon oli suurempaa kuin Suomen tuonti Neuvostoliitosta. Kanava on 250 metriä pitkä. Leppäveden ja Päijänteen korkeusero on 2,50–2,65 m. Tukinkuljetus palasi Vaajakoskelle vähäksi aikaa vuonna 1993, jolloin tukkeja alettiin kuljettaa nippuina pitkin juuri valmistunutta Vaajakosken kanavaa. Puunkuljetus kanavalla kuitenkin loppui vuonna 2002. Uitot olivat vilkkaimmillaan 1995, jolloin kanavasta kulki puuta 160 000 kuutiota. Syksyllä 2013 kanavan sulun ympärille asennettiin kaiteet. Kanavan sulkuportit ovat sähkömekaanisilla koneistoilla varustetut sektoriportit. Kanava on itsepalvelusulku, mutta sen kaukokäyttö ja valvonta ovat mahdollista Paatelan kanavan keskusvalvomosta. Keiteleen kanavan käyttö- ja kunnossapitotehtävistä vastaa Väyläviraston urakoitsijana Arctia Meritaito Oy. Kanavan aukioloajat: * Toukokuu: klo 7-21 * Kesäkuu: klo 7-24 * Heinäkuu: klo 7-24 * Elokuu: klo 7-24 * Syyskuu: klo 7-18 * Lokakuu: keskiviikosta sunnuntaihin klo 7-17 ==Kuvia== ==Lähteet== ==Aiheesta muualla== Luokka:Viitasaaren reitti Luokka:Suomen kanavat Luokka:Vaajakosken rakennukset ja rakennelmat
Viitasaaren reitti

Viitasaaren reitti on Kymijoen vesistön pohjoinen vesistöreitti, jonka keskusjärvi on Keitele. Keitele on yhdistetty kanavilla Leppäveteen, ja Leppävesi on yhdistetty Vaajakosken kanavalla Päijänteeseen Vaajakosken kohdalla. *
Listonsalmen kanava

Listonsalmen kanava on Listonniemen poikki rakennettu kanava Keiteleellä Konginkankaalla. Kanava puhkaisee Listonniemen Pyhälahden koillisrannalla. Kanavan pituus on 500 m, leveys 7,5 m, syväys 2,4 m, ei rajoitusta mastonkorkeudessa. Kanava on osa vanhaa kalatietä, joka johtaa Pyhälahden pohjukkaan. Lähellä on tehty kivikautisia asuinpaikkalöytöjä kuten kvartsi- iskoksia. Kanava sijaitsee Konneveden kirkolta noin 30 km pohjoiseen. ==Aiheesta muualla== * Merenkulkulaitos (PDF) * Listonsalmen kanava Luokka:Viitasaaren reitti Luokka:Suomen kanavat Luokka:Konginkangas Luokka:Äänekosken liikenne
Naarkosken voimalaitos

Naarkosken voimalaitos on Pukkilan Naarkoskella sijaitseva vesivoimala. Naarkoskelle Porvoonjokeen perustettiin ensimmäinen vesivoimala 1910-luvulla. Vesivoiman ansiosta jo ennen sähkön tuloa Naarkosken lähelle muodostui taajama-asutusta, joka sulautui Pukkilan kirkonkylään. Mäntsälän Sähkö (nyk. Nivos Energia) osti voimalaitoksen vuonna 1998 ja sähköntuotanto nykyisellä koneistolla aloitettiin 2000. == Lähteet == Luokka:Porvoonjoen vesistö Luokka:Pukkilan rakennukset ja rakennelmat Luokka:Suomen vesivoimalat Luokka:Suomen padot
Mallusjärvi

Mallusjärvi on Porvoonjoen vesistön suurin järvi. Sen pinta-ala on 520 hehtaaria. Järvi on savinen, mutta se on hyvä lintuhavaintokohde. Järvi sijaitsee Orimattilan eteläisessä kylässä, jonka nimi on Mallusjoki. Mallusjärven alueella on havaittu mm. jänkäsirriäinenhttp://personal.inet.fi/koti/kuhpe/wp_pinnat.htm , tiiralokki ja mustatiira. Mallusjärveltä lähtevissä ojissa ja joissa on useita koskia: Porvoossa, entisen Porvoon maalaiskunnan alueella Porvoonjokea pitkin Strömsberginkoski, Henttalankoski, Askolassa Vakkolankoski, Hiirikoski, Onkimaankoski, Pukkilassa Syvänojan ylikoski, Syvänojan alikoski, Naarkoski ja Napiankoski sekä Orimattilassa Hakoistenkoski. https://core.ac.uk/download/pdf/33724796.pdf Mallusjärvellä on 2018 valtakunnallinen asiantuntijoiden tarkkailema levänseurantapaikka Orimattilan evankelis-luterilaisen seurakunnan leirikeskuksella. https://www.jarviwiki.fi/wiki/Mallusj%C3%A4rvi_(18.033.1.001)/Valtakunnallisen_lev%C3%A4seurannan_havaintopaikka_(seurakunnan_leirikeskus) == Lähteet == ==Aiheesta muualla== *Päijät-Hämeen lintutieteellinen yhdistys ry: Mallusjärvi *www.panoramio.com Mallusjärvi, Viktor FIN Luokka:Mallusjärvi Luokka:Porvoonjoen vesistö Luokka:Orimattilan järvet Luokka:Valtakunnallinen levänseuranta
Mediasuunnittelu

Mediasuunnittelu on viestintävälineiden välittämien viestien ulkomuodon suunnittelua. Se on yhtä lailla kirjan, videon tai internetin kotisivujen ulkoasun suunnittelua. Mediatoimistoissa mediasuunnittelu on lähinnä mainoskampanjoitten suunnittelua ja oikean median valintaa mainostettavalle tuotteelle. Mediasuunnittelu on terminä uusi kuten useimmat mediatkin. Mediasuunnittelua tutkitaan mm. mediatieteessä. Suunniteltaessa sarjakuvaa, video-ohjelmaa tai kirjan kantta joudumme pohtimaan syvällisemmin mediatuotteen toteutusta ja suunnittelua. Tämä vaatii monen ongelman ratkomista, ennen kuin itse viesti tulee huomaamattomasti esille. Huono suunnittelu tuntuu ja näkyy. Hyvää suunnittelua ei vastaanottaja edes huomaaMediasuunnittelun historia Pekka Mölsä. Uudet mediat (videot, cd-romput, Internet ...) perustuvat vanhoille perinteisille viestimille (painotuotteet, äänitteet, elokuvat). Niitä yhdistää yhteinen alkuperä ja kehitys. Mediatuotteiden suunnittelu perustuu traditioon. Voidaksemme viestiä tehokkaasti meidän täytyy ymmärtää menneiden aikojen medioita. Kirjoituksen synnyn, kirjainmuotojen ja graafisen tyylin kehityksen tunteminen auttaa meitä suunnittelemaan omia mediatuotteita http://internetix.opit.wsoy.fi/fi/opintojaksot/0viestinta/mediasuunnittelu2 Mölsä, P. Mediasuunnittelu. ==Katso myös== * Graafinen suunnittelu * Typografia ==Lähteet== Luokka:Viestintätieteet
Walther von Seydlitz-Kurzbach

Walther von Seydlitz-Kurzbach (22. elokuuta 1888 – 28. huhtikuuta 1976) oli saksalainen tykistönkenraali toisen maailmansodan aikana. Seydlitz-Kurzbach syntyi Hampurissa kuuluisaan preussilaiseen Seydlitz-sukuun. Ensimmäisessä maailmansodassa hän taisteli sekä länsi- että itärintamalla upseerina. Toisessa maailmansodassa, 1940–1942 hän johti 12. jalkaväkidivisioonaa Wehrmachtissa. Hänet ylennettiin kenraaliksi tilanteessa, jossa hänen johtamansa divisioona pystyi murtautumaan ulos neuvostoliittolaisten saartorenkaasta. Hänen joukko-osastonsa liitettiin kenraali Pauluksen kuudenteen armeijaan Stalingradin taistelussa. Kenraali Seydlitz-Kurzbach argumentoi vahvasti Stalingradin saartorenkaasta murtautumisen puolesta, vastoin Adolf Hitlerin käskyä puolustaa kaupunkia viimeiseen mieheen. Kun Stalingradin puolustus murtui, hän joutui venäläiselle vankileirille. Sotavankina hänestä tuli natseja vastustavan organisaation, Saksalaisten upseerien liiton (Bund deutscher Offiziere) johtaja. Monet hänen kenraalitovereistaan tuomitsivat hänen maanpetoksellisen käyttäytymisensä, ja hänet tuomittiin Saksassa kuolemaan in absentia. Häntä käytettiin säälimättömästi sekä saksalaisessa että neuvostopropagandassa. Sodan jälkeen hänet päästettiin Saksan liittotasavaltaan 1955, ja vuonna 1956 hänen natsiaikainen kuolemantuomionsa kumottiin. Hän kuoli vuonna 1976 Bremenissä. Luokka:Saksalaiset kenraalit Luokka:Vuonna 1888 syntyneet Luokka:Vuonna 1976 kuolleet
Hauptscharführer

Hauptscharführer (lyh. Hscha, ) oli SS:n käyttämä arvo, joka vastasi Wehrmachtin ylivääpeliä. SS käytännössä murskasi Ernst Röhmin johtaman Sturmabteilungin pitkien puukkojen yönä 1934. Kesäkuussa uudelleenorganisoinnin yhteydessä luovuttiin SA:lta peritystä Obertruppführerin arvosta ja se korvattiin Hauptscharführerillä. Allgemeine SS:n Hauptscharführer saattoi olla komppanian kokoisen SS-Sturm-yksikön korkein aliupseeri tai sitten arvonhaltija oli virkamies SS:n päämajassa, Gestapossa tai Sicherheitsdienstissä. Arvo oli yleinen myös keskitysleirien vartijoiden aliupseerien arvo. Waffen-SS:n riveissä Hauptscharführeriä pidettiin toiseksi korkeimpana aliupseerin arvona. Seuraava ylennys tuli tyypillisesti joko Sturmscharführerin tai Stabsscharführerin arvoon, joka tarkoitti yksikkönsä virkaiässä vanhinta aliupseeria. == Katso myös == * SS- arvot Alempi arvo Oberscharführer SS-arvo Hauptscharführer Ylempi arvo Sturmscharführer Luokka:SS:n sotilasarvot
Horst Skoff

Horst Skoff (22. elokuuta 1968 – 7. kesäkuuta 2008) oli itävaltalainen tennispelaaja. Hän syntyi Klagenfurtissa ja aloitti ammattilaisuransa vuonna 1985. Skoff ylsi kaksinpelissä parhaimmillaan maailmanlistan 18. ja nelinpelissä 70. sijalle. Hän pelasi vuosia maansa Davis Cup -joukkueessa ja osallistui kaksiin kesäolympialaisiin (1988 ja 1992). Skoff voitti kaksinpelimestaruudet Athens Openissa (1988), BA-CA TennisTrophyssa (1988), ATP Genevassa (1990) ja Swedish Openissa (1993). Hän vetäytyi vuonna 1995 ja kuoli Hampurissa sydänvikaan ollessaan vain 39-vuotias.The Earth Times: Former Austrian Tennis Player Horst Skoff Dies Yahoo Eurosport == Lähteet == == Aiheesta muualla == * Luokka:Itävaltalaiset tennispelaajat Luokka:Vuonna 1968 syntyneet Luokka:Vuonna 2008 kuolleet
Bulldoggi

Bulldoggi on yleisnimitys seuraaville koiraroduille: * Alapaha blue blood bulldog * Altmaninbulldoggi * Amerikanbulldoggi * Arkansasinbulldoggi * Englanninbulldoggi * Laaksobulldoggi * Mannermainen bulldoggi * Pampabulldoggi * Ranskanbulldoggi * Vanhaenglanninbulldoggi * Viktoriaaninen bulldoggi * Luokka:Seulonnan keskeiset artikkelit
Cosmopolitan

Cosmopolitan tarkoittaa seuraavia: ==Viestimet== *Cosmopolitan, yhdysvaltalainen naistenlehti, joskus ”Cosmo” *Cosmopolitan, televisioelokuva vuodelta 2003 *Cosmopolitan Television, yhdysvaltalainen satelliittikanava *Cosmopolitan Productions, entinen yhdysvaltalainen elokuvayhtiö ==Yritykset== *CC-109 Cosmopolitan, kanadalainen versio Canadair CL-66:sta * Cosmopolitan Automobile Company, toimintansa lopettanut autonvalmistaja *Cosmopolitan Hotel, hotelli Hongkongissa == Muita merkityksiä == * Nash Cosmopolitan, Nashin automalli * Cosmopolitan, drinkki
Alberto Berasategui

Alberto Berasategui (s. 28. kesäkuuta 1973) on entinen espanjalainen tennispelaaja. Hän aloitti ammattilaisuransa vuonna 1991 ja vetäytyi 2001.BBC Sport Berasategui oli korkeimmillaan kaksinpelin ATP-rankingissa seitsemäs. Kymmenen parhaan joukossa hän oli yhtäjaksoisesti syyskuusta 1994 toukokuuhun 1995. Palkintorahoja hän voitti urallaan 4,6 miljoonaa Yhdysvaltain dollaria. Grand Slam -turnauksissa hän ylsi miesten kaksinpelissä finaaliin Ranskan avoimissa 1994, mutta hävisi Sergi Brugueralle. == Lähteet == * ATP Tour -profiili === Viitteet === Luokka:Espanjalaiset tennispelaajat Luokka:Vuonna 1973 syntyneet Luokka:Elävät henkilöt
Renato Bruson

thumb|Renato Bruson Renato Bruson (s. 13. tammikuuta 1936) on italialainen oopperalaulaja, äänialaltaan baritoni. Hän opiskeli musiikkia Padovassa ja debytoi roolilla Trubaduurissa vuonna 1961. Bruson on myöhemmälläkin urallaan niittänyt mainetta lähinnä Verdin rooleilla, mutta tulkinnut myös muiden muassa Donizettia ja verismiä. Bruson teki ensiesiintymisensä Metropolitan- oopperassa vuonna 1969, La Scalassa 1972, Covent Gardenissa 1975 ja Wienin valtionoopperassa 1978.Allmusic.com: Renato Bruson Biography == Lähteet == Luokka:Italialaiset baritonit Luokka:Vuonna 1936 syntyneet Luokka:Elävät henkilöt
Cosmopolitan Productions

Cosmopolitan Productions oli yhdysvaltalainen elokuvayhtiö, joka toimi 1918–1923 New Yorkissa ja sen jälkeen vuoteen 1938 Hollywoodissa. == Historia == Lehtimoguli William Randolph Hearst perusti yhtiön edistääkseen naisystävänsä, näyttelijä Marion Davies uraa. Davies esiintyi 29:ssä yhtiön tuottamassa mykkäelokuvassa ja 17 äänielokuvassa. Cosmopolitanin elokuvien levytyksestä vastasi ensi vuosina Paramount. Vuodesta 1923 levittäjä ja toinen tuottaja oli MGM ja vuodesta 1934 Warner Bros.. == Ohjaajia == Robert G. Vignola on ohjaaja, joka liittyy vahvasti Cosmopolitan Productionsiin. Hän ohjasi sille useita elokuvia, kuten noiden aikojen kalleimman elokuvan When Knighthood Was in Flower (1922). Ohjaaja King Vidor teki yhtiölle kolme komediaa Show People (1928), The Patsy (1928) ja Not So Dumb (1930), joiden pääosassa oli Davies. Cosmopolitanille työskenteli lyhyen aikaa muitakin merkittäviä ohjaajia, kuten John Ford, joka ohjasi Young Mr. Lincoln (1939), ja Howard Hawks, joka ohjasi elokuvan Ceiling Zero (1936). ==Aiheesta muualla== * Complete filmography IMDB Luokka:Yhdysvaltalaiset elokuvayhtiöt
Riuttala

Riuttala on maaseutukylä Kuopion Karttulassa, maanteitse noin 43 kilometriä länsiluoteeseen Kuopion keskustasta ja noin 20 kilometriä Karttulan kirkonkylältä koilliseen. Kylässä ei ole kauppaa eikä koulua. Riuttala on tunnettu siellä sijaitsevasta Riuttalan talonpoikaismuseosta, jonka Museovirasto on luokitellut erääksi valtakunnallisesti merkittävistä kulttuuriympäristöistä. == Lähteet == ==Aiheesta muualla== *Riuttalan talonpoikaismuseo (riuttala.fi) *Riuttalan Talonpoikasmuseo (museot.fi) *Riuttalan talonpoikaismuseo (pohjois-savonmuisti.fi) *Karttulan alueen palveluopas (pdf, 2017) (kuopio.fi) Luokka:Karttulan kylät
Sylvia Hanika

Sylvia Hanika (s. 30. marraskuuta 1959) on saksalainen tennispelaaja. Hän aloitti ammattilaisuransa vuonna 1977 ja vetäytyi 1990.WTA Tour Profile Hanika ylsi naisten kaksinpelissä finaaliin Ranskan avoimessa tennisturnauksessa 1981, mutta hävisi Hana Mandlíkoválle. Hän voitti WTA Tour -mestaruuden (silloinen Avon) vuonna 1982 ja kaikkien aikojen ensimmäisen naisten kaksinpelimestaruuden Athens Openissa 1986. Hanika oli korkeimmillaan maailmanlistan viidentenä (1983). Hän kilpaili kesäolympialaisissa 1988. == Lähteet == Luokka:Saksalaiset tennispelaajat Luokka:Vuonna 1959 syntyneet Luokka:Elävät henkilöt